
Tárgy: Együttműködési megállapodás megkötése Budapest Főváros XIV. Kerület Zugló Önkormányzata és a Járókelő Közhasznú Egyesület között
I. Előzmények

Budapest Főváros XIV. Kerület Zugló Önkormányzata (a továbbiakban: Önkormányzat) közfeladatainak ellátása során, így a közterületek rendjének fenntartása terén is támogatja a partnerséget, a külső szervezetekkel való együttműködést, amennyiben ez segíti, hatékonyabbá teszi a feladatellátást.
II. Vélemények
A feladatellátást erősíti a problémák gyors megismerése és hatékony elhárítása. Ebben segítséget nyújthat a jarokelo.hu online bejelentő rendszer, amelyet a Járókelő Közhasznú Egyesület üzemeltet.

A Járókelő Közhasznú Egyesület (a továbbiakban: Egyesület) (székhely: 1052 Budapest, Semmelweis utca 9. 3. emelet 8/a. ajtó, adószám: 18627239-1-41, nyilvántartási szám: 01-02-0015697) célja a közterületek rendeltetésszerű használatának, valamint állapotuk fenntartásának és fejlesztésének elősegítése, továbbá a polgárok és a közhatalmat gyakorló vagy közszolgáltatást nyújtó szervek közti kommunikáció segítése. Az Egyesület céljainak elérése érdekében a közterületek állapotával összefüggő közérdekű bejelentések megtételére honlapot üzemeltet, gondoskodik a közérdekű bejelentések szűréséről és a hatáskörrel illetve illetékességgel rendelkező szervhez történő eljuttatásáról.
A panaszokról és a közérdekű bejelentésekről szóló 2013. évi CLXV. törvény 1. § (1) bekezdése alapján a helyi önkormányzati szervek a panaszokat és a közérdekű bejelentéseket kötelesek elintézni. A panaszt és a közérdekű bejelentést beérkezésétől számított harminc napon belül kell elbírálni. 
A közterületek rendezett állapotának fenntartása és a fenti jogszabálynak való megfelelés valamint a szolgáltató jellegű önkormányzati működés kialakítása érdekében javaslatot teszek az Egyesülettel való együttműködésre. Az együttműködés tartalma egyrészt az Önkormányzat támogatása a helyi közterületi problémák megoldásában közösségi alapú bejelentőfelület biztosításával, másrészt a jarokelo.hu bejelentőfelület működtetésének támogatása.
Az Egyesület az együttműködés keretében az alábbi konkrét vállalásokat teszi:

· Önkormányzat feltüntetése a Járókelő támogatók között;

· XIV. kerületi bejelentések oldalán az Önkormányzat, mint együttműködő partner feltüntetése;

· XIV. kerületi bejelentést tevő felhasználók tájékoztatása e-mailben az együttműködésről;

· tapasztalatcsere egy alkalommal (adott év végi összefoglaló a kerület teljesítményéről, jó gyakorlatokról, fejlődési lehetőségekről, adatelemzés).

Az Önkormányzat az Egyesület szolgáltatásáért havi 150.000 Ft-os, szolgáltatási díjat fizet. Az együttműködési megállapodást 2022. július 1. – 2022. december 31. között időszakra javaslom megkötni. A megállapodáshoz szükséges forrás a Polgármesteri Kabinet - általános feladatok, szakértői, szakmai együttműködők, segítők kiadásai- vállalkozási szerződések elnevezésű költségvetési sorról biztosítható. 
Kérem a Képviselő-testületet a javaslat elfogadására és a 2. melléklet szerinti együttműködési megállapodás megkötésének támogatására.

Gazdasági Főosztály véleménye: Észrevételt nem tesz.
Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.
III. Bizottsági vélemények

Az előterjesztést a Jogi és Ügyrendi Bizottság, valamint a Pénzügyi és Költségvetési Bizottság tárgyalja.
IV. Döntési javaslat
Budapest Főváros XIV. Kerület Zugló Önkormányzat Képviselő-testülete elfogadja az előterjesztés 1. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a  alapján egyszerű szótöbbséget igényel.
Budapest, 2022. május 25.
Horváth Csaba
polgármester

Melléklet:
2. melléklet: Együttműködési megállapodás tervezet
3. melléklet: Az egyesület közhitelű nyilvántartása
1. melléklet a 123-378/2022. előterjesztéshez
Budapest Főváros XIV. Kerület Zugló Önkormányzata Képviselő-testülete
……/2022. (…) önkormányzati határozata
együttműködési megállapodás megkötéséről
Budapest Főváros XIV. Kerület Zugló Önkormányzata és a Járókelő Közhasznú Egyesület között

Budapest Főváros XIV. Kerület Zugló Önkormányzata Képviselő-testülete úgy dönt, hogy együttműködési megállapodást köt a Járókelő Közhasznú Egyesülettel (székhely: 1052 Budapest, Semmelweis utca 9. 3/8/a., adószám: 18627239-1-41, nyilvántartási szám: 01-02-0015697) , egyben felkéri a polgármestert az előterjesztés 2. melléklete szerinti együttműködési megállapodás aláírására.
A Képviselő-testület a Járókelő Közhasznú Egyesülettel kötendő együttműködési megállapodáshoz 900 000, - Ft összeget biztosít a 2022.évi költségvetés terhére.  
Határidő: Az együttműködési megállapodás megkötésére: 2022.július 1. 

Felelős: Horváth Csaba polgármester (Polgármesteri Kabinet)

